Lēmuma projekts

**Par metu konkursa izsludināšanu un finansēšanu**

Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas 16.07.2025. iesniegumu, kas reģistrēts Alūksnes novada pašvaldībā 16.07.2025. ar Nr. ANP/1-47/25/2459,

ņemot vērā Alūksnes novada pašvaldības Attīstības programmas 2022.-2027. gadam Rīcības plāna, kas apstiprināts ar Alūksnes novada pašvaldības domes 26.05.2022. lēmumu Nr.142, Rīcības virziena 2.4. “Nodrošināt mūsdienīgu, kvalitatīvu izglītības piedāvājumu”, 2.9.uzdevumu “Stiprināt izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru”, Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projektu iesniegumu atlases kārtas konkursu,

pamatojoties uz Pašvaldību likuma 4.panta pirmās daļas 4.punktu, 10.panta pirmās daļas ievaddaļu, likuma “Par pašvaldību budžetiem” 30. pantu,

1. Atbalstīt Alūksnes novada pašvaldības metu konkursa “Dabaszinātņu kabineta izveide” izsludināšanu un piešķirt finansējumu 12 100 EUR (divpadsmit tūkstoši viena simta *euro*) apmērā metu konkursa finansēšanai.
2. Lēmuma 1.punktā minēto finansējumu nodrošināt Alūksnes novada pašvaldības 2025.gadam apstiprinātā budžeta ietvaros no uzskaites dimensijas 096228 “Alūksnes novada pašvaldības izglītības iestāžu infrastruktūras pilnveide un aprīkošana”.
3. Lēmums stājas spēkā ar tā pieņemšanu.